**OBR-3**

**VZOREC POGODBE**

Znanstvenoraziskovalni center Slovenske akademije znanosti in umetnosti, Novi trg 2, 1000 Ljubljana, matična št. 5105498000, davčna št. 38048183, ki ga zastopa in predstavlja direktor prof. dr. Oto Luthar (v nadaljevanju: naročnik)

in

, matična številka , davčna številka , ki ga zastopa (v nadaljevanju: izvajalec),

se dogovorita in skleneta naslednjo

**POGODBO št. 12N200091**

**za vzpostavitev spletnega portala s korpusom srednjeveškega stenskega slikarstva v okviru projekta *Transformacije – iz materialnega v virtualno. Digitalni korpus stenskega slikarstva – nove razsežnosti raziskav srednjeveške umetnosti v Sloveniji***

**UVODNE DOLOČBE**

1. člen

(1) Naročnik in izvajalec ugotavljata, da:

* je naročnik izvedel evidenčni postopek oddaje javnega naročila za vzpostavitev spletnega portala s korpusom srednjeveškega stenskega slikarstva v okviru projekta *Transformacije – iz materialnega v virtualno. Digitalni korpus stenskega slikarstva – nove razsežnosti raziskav srednjeveške umetnosti v Sloveniji;*
* je naročnik na podlagi javnega naročila iz prejšnje alineje in prejetih ponudb z Odločitvijo o oddaji javnega naročila z dne , izbral izvajalca kot najugodnejšega ponudnika za izvedbo javnega naročila iz prejšnje alineje;
* da je izvajalec strokovno in tehnično usposobljen izvesti naročilo po tej pogodbi.

(2) Povabilo k oddaji ponudbe z dne 6. 11. 2020 in ponudba izvajalca št.  z dne  (v nadaljevanju: Ponudba) sta sestavni del te pogodbe.

2. člen

S to pogodbo se pogodbeni stranki dogovorita o splošnih in posebnih pogojih izvajanja javnega naročila iz prejšnjega člena te pogodbe.

**PREDMET POGODBE**

3. člen

(1) S to pogodbo se izvajalec zavezuje, da bo za naročnika zasnoval in razvil spletni portal s korpusom srednjeveškega stenskega slikarstva *Corpus picturarum muralium medii aevi* v okviru projekta *Transformacije – iz materialnega v virtualno. Digitalni korpus stenskega slikarstva – nove razsežnosti raziskav srednjeveške umetnosti v Sloveniji*, naročnik pa mu bo za to plačal ceno, določeno v 10. členu te pogodbe.

(2) Naročilo zajema zlasti:

•             celostna grafična zasnova spletnega portala *Corpus picturarum muralium medii aevi* •             tehnična zasnova in vzpostavitev spletnega portala *Corpus picturarum muralium medii aevi* v sistemu za upravljanje z vsebinami in izdelavo spletnih strani WordPress

•             integracija in konfiguracija komponent za urejanje s strani naročnika določenih vsebin o spomenikih in poslikavah

•             integracija, konfiguracija in razvoj pogledov komponent za pregled in prikaz vsebin o spomenikih in poslikavah

•             implementacija povezav med posameznimi vsebinskimi elementi, tj. med spomeniki in poslikavami na različnih vsebinskih nivojih

•             integracija komponente zemljevida z markerji v spletni portal

•             integracija komponent za prikaz slik, videoposnetkov in slik, obogatenih s točkami interesa (hotspoti, ki ob kliku razkrijejo tekst ali fotografije) v spletni portal

•             integracija komponent za prikaz 360 stopinjskih slik v portal

•             prilagoditev formata tabličnim računalnikom in mobilnim telefonom

•             podpora spletnega portala več jezikom (slovenščina, angleščina)

•             podpora dveh tipov uporabnikov – urejevalcev vsebin, ki lahko vnašajo in urejajo vsebine, ter splošnih uporabnikov, ki lahko dostopajo do vsebin brez prijave

•             integracija storitve Google Analytics

•             konfiguracija obvestila o uporabi piškotkov

•             zagotovitev skladnosti spletnega portala z zahtevami spletnih iskalnikov (SEO)

•             priprava vnosa za ločen tip vsebin (spomeniki, poslikave), oblikovanje prikaza vsebin in skupna stran s prikazom vseh vsebin tega tipa

•             integracija vtičnika za upravljanje s citati na podstrani poslikave

•             funkcionalnost naprednega filtriranja poslikav glede na metapodatke

•             prenos znanja na izbrane sodelavce naročnika

•             namestitev spletnega portala na infrastrukturi naročnika (predvidoma 2023)

•             predaja tehnične dokumentacije o portalu s podatki, ki so potrebni za uporabo, upravljanje in nadgradnjo programske opreme, ki je predmet te pogodbe (programska in uporabniška dokumentacija, programske specifikacije, opis programa, uporabniška navodila in gesla za dostop), in z navodili za vzdrževanje in posodabljanje

vse upoštevaje ciljno javnost ter naravo projekta *Transformacije – iz materialnega v virtualno. Digitalni korpus stenskega slikarstva – nove razsežnosti raziskav srednjeveške umetnosti v Sloveniji.*

(3) Pri zasnovi in razvoju spletnega portala *Corpus picturarum muralium medii aevi* bo izvajalec upošteval želje in potrebe naročnika.

(4) Roki za izvedbo storitev:

- do 20. 12. 2020:

- celostna grafična zasnova spletnega portala,

- tehnična zasnova in vzpostavitev spletnega portala v sistemu za upravljanje z vsebinami in izdelavo spletnih strani WordPress,

- od 21. 12. 2020 do 15. 3. 2021:

- razvoj in implementacija spletnega portala skladno s specifikacijami naročnika (posamezne elemente spletnega portala bo izvajalec izdelal po terminskem planu, ki ga bo vnaprej dogovoril z naročnikom),

- predaja tehnične dokumentacije o spletnem portalu s podatki, ki so potrebni za uporabo, upravljanje in nadgradnjo programske opreme, ki je predmet te pogodbe (programska in uporabniška dokumentacija, programska koda, programske specifikacije, opis programa, uporabniška navodila in gesla za dostop), in z navodili za vzdrževanje in posodabljanje.

- od 16. 3. 2021 do 31. 8. 2023:

- usposabljanje uporabnikov za uporabo portala pri naročniku in pomoč uporabnikom,

- upravljanje, vzdrževanje portala, odprava napak, optimizacije,

- namestitev spletnega portala na infrastrukturi naročnika (predvidoma v letu 2023).

(5) Pogoji za končni prevzem:

* zaključena vsa dela po tej pogodbi,
* uspešno zaključen kvalitativni in kvantitativni pregled in odpravljene vse napake oziroma pomanjkljivosti,
* predaja končne kode,
* omogočena uporaba predmeta pogodbe z vsemi funkcionalnostmi.

(6) Podrobnejše zahteve naročnika v zvezi s predmetom pogodbe in izvedbo storitev po tej pogodbi so opredeljene v Povabilu k oddaji ponudbe z dne 6. 11. 2020.

4. člen

Izvajalec na naročnika prenaša vse materialne avtorske pravice na predmetu pogodbe, tako da lahko naročnik ta spletni portal spreminja, reproducira in z njim na kakršenkoli način razpolaga, ne da bi za to potreboval posebno soglasje izvajalca ali mu dati kakršno koli dodatno plačilo. Naročnika ne omejujejo nobene pravice intelektualne lastnine pri uporabi in/ali nadgradnji sistema oziroma rešitve v sklopu naročnikove dejavnosti.

Vse materialne in druge avtorske pravice izvajalca, ki nastanejo v zvezi s tem spletnim portalom, so last naročnika in to izključno, v neomejenem obsegu in za ves čas njihovega trajanja, razen moralne avtorske pravice, ki ostane avtorjem.

Izvajalec je ob predaji avtorskega dela dolžan naročniku izročiti celotno izvedbeno in uporabniško dokumentacijo ter izvorno kodo. Vsako naknadno spremembo izvorne kode mora izvajalec dokumentirati in posredovati naročniku. Vsa dokumentacija, ki jo izdela izvajalec, je last naročnika.

Na programski opremi, ki je ne razvije izvajalec sam, mora izvajalec na naročnika prenesti neizključno licenco, ki omogoča reproduciranje glede na število uporabnikov sistema. Izvajalec lahko navaja naročnika v svojih referencah le ob predhodnem naročnikovem pisnem soglasju.

Vse pravice intelektualne lastnine, ki so nastale pred podpisom te pogodbe in niso predmet te pogodbe in jih izvajalec uporablja kot orodje pri izpolnjevanju svojih obveznosti po tej pogodbi, oziroma jih vgradi v kodo po tej pogodbi, ostanejo v izključni lasti izvajalca.

Izvajalec za ta del kode na naročnika prenese neomejeno pravico uporabe te kode za namen vzdrževanja in nadgradenj aplikacije iz te pogodbe. Izvajalec naročniku za tako orodje preda kodo in tehnično/uporabniško dokumentacijo, ki je potrebna za uporabo tega orodja.

**PRAVICE IN OBVEZE ZA NAROČNIKA IN IZVAJALCA**

5. člen

Naročnik se obvezuje, da bo:

* dal izvajalcu na razpolago vse potrebne informacije, podatke in dokumente, s katerimi razpolaga, in so vezani na izvedbo storitev po tej pogodbi,
* sodeloval s pooblaščenim predstavnikom izvajalca,
* posredoval svoje zahteve izvajalcu v roku, ki bo omogočal normalno izvedbo pogodbenih storitev,
* zagotovil razpoložljivost človeških in informacijskih virov za izvedbo storitev,
* obveščal izvajalca o vseh morebitnih spremembah in na novo nastalih situacijah, ki bi lahko vplivale na izvršitev prevzetih storitev.

6. člen

Izvajalec izjavlja, da se je pred oddajo ponudbe in pred podpisom te pogodbe seznanil s predmetom pogodbe, kot je opredeljen v Povabilu k oddaji ponudbe z dne 6. 11. 2020 in se obvezuje, da bo:

* izvajal storitev v skladu z vsemi veljavnimi predpisi Republike Slovenije in Evropske unije, ki urejajo predmet te pogodbe ter načeli stroke,
* izvajal storitev po tej pogodbi s skrbnostjo dobrega strokovnjaka, pravočasno, brezhibno in kvalitetno, ter v skladu z dobrimi poslovnimi običaji,
* zagotavljal najvišjo kakovost storitev,
* izvajal storitev na najracionalnejši način v okviru naročnikovih specifikacij,
* sodeloval z osebjem naročnika, pri čemer se zavezuje upoštevati njegove specialne, ekonomske in tehnične zahteve,
* dajal potrebna pojasnila in po potrebi projektno reševal probleme,
* izvrševal pogodbene storitve gospodarno v korist naročnika,
* izpolnjeval vse predvidene obveznosti v dogovorjenih rokih in na dogovorjen način,
* pisno opozoril naročnika na okoliščine, ki bi lahko otežile ali onemogočile kakovostno in pravilno izvedbo storitve,
* pisno obvestil naročnika o nastopu morebitnih okoliščin, ki bi utegnile vplivati na vsebinsko in časovno izvršitev storitve,
* naročniku omogočal ustrezen nadzor nad izvajanjem storitev po tej pogodbi,
* naknadno prilagodil predmet naročila, v koliko bi se pri testiranju funkcionalnosti na spletni strani pojavile težave,
* ves čas izvajanja storitve spoštoval in upošteval zahteve naročnika, vezane na predmet te pogodbe, svojo ponudbo, z dne , na podlagi katere je bil izbran, in določila te pogodbe.

7. člen

(1) Če naročnik naroči storitev, za katero izvajalec meni, da bi bili z njo kršeni predpisi ali povzročena nesorazmerna škoda naročniku ali tretjemu, lahko izvedbo odkloni, ne da bi kršil določila pogodbe, vendar mora razlog za odklonitev dokazati oziroma izkazati obstoj in predstaviti dejstva, ki utemeljujejo odklonitev. Če naročilo ne omogoča strokovno optimalne izvedbe storitve ali pa zahteva rešitve, ki niso v skladu s pravili stroke, mora izvajalec naročnika na to dejstvo opozoriti in mu svetovati primernejšo izvedbo, vendar mora nalogo izpolniti, kot mu je bilo naročeno, če naročnik pri tem vztraja.

(2) Izvajalčeva neutemeljena zavrnitev naročila ali odstopanje od naročenega načina izvedbe pomeni kršitev obveznosti po tej pogodbi, zaradi katere lahko naročnik razdre pogodbo v skladu z določbami 18. člena te pogodbe.

8. člen

Naročnikove zahteve ter specifikacije glede predmeta pogodbe se lahko, če je to potrebno zaradi okoliščin, ki jih naročnik ni mogel predvideti, v soglasju z izvajalcem med samim trajanjem pogodbe tudi spremenijo, dopolnijo ali razširijo, pri čemer pa izvajalec v nobenem primeru ni upravičen do povračila kakršnih koli stroškov, ki bi jih spremenjene zahteve morebiti povzročile.

**POOBLAŠČENE OSEBE**

9. člen

(1) S strani naročnika je skrbnik te pogodbe doc. dr. Mija Oter Gorenčič.

(2) S strani izvajalca je skrbnik pogodbe , ki je tudi odgovoren za izvedbo storitev po tej pogodbi.

**POGODBENA CENA**

10. člen

(1) Cena za izvedbo storitev po tej pogodbi znaša  EUR brez DDV oziroma  EUR z DDV, kot izhaja iz izvajalčeve ponudbe št. .

(2) Plačilo iz prejšnjega odstavka tega člena pogodbe bo izvedeno v treh delih, po zaključku posamezne faze naročila, kot izhaja iz 3. člena te pogodbe.

(3) Pogodbeni stranki sta soglasni, da so vsi stroški izvajalca vključeni v ceno. Cena iz prvega odstavka tega člena vsebuje vse dajatve in stroške.

(4) Cena je za čas trajanja te pogodbe fiksna.

(5) DDV bo obračunan v skladu z veljavno zakonodajo.

(6) V primeru, da izvajalec svojo obveznost izpolni le delno ali nekakovostno, je naročnik upravičen do sorazmernega zmanjšanja pogodbene cene glede na obseg in kakovost izpolnitve del.

**PLAČILNI POGOJI**

11. člen

(1) Izvajalec se zavezuje, da bo naročniku po vsakem zaključenem sklopu izstavil in poslal e-račun, opremljen z naročnikovo številko te pogodbe. Računu bo priložil specifikacijo opravljenih del.

(2) Naročnik bo izvajalcu izstavljen e-račun, ki ga bo predhodno potrdil naročnikov skrbnik te pogodbe, plačal na transakcijski račun izvajalca številka IBAN **,** odprt pri banki (naziv banke in BIC) .

12. člen

(1) Naročnik se zavezuje e-račun plačati v 30 dneh, pri čemer začne rok plačila teči naslednji dan po uradnem prejemu e-računa, ki je podlaga za izplačilo, na naslovu naročnika.

(2) Če je zadnji dan za plačilo dela prost dan, se šteje, da je zadnji dan za plačilo prvi naslednji delovni dan.

(3) Če naročnik zamudi s plačilom, je izvajalec upravičen zahtevati zakonite zamudne obresti od dneva zapadlosti računa v plačilo do dneva plačila.

**JAMSTVA IN GARANCIJSKE OBVEZNOSTI IZVAJALCA**

13. člen

(1) Izvajalec jamči, da bodo storitve izvedene kakovostno, v skladu z veljavnimi predpisi in standardi ter v skladu s specificiranimi zahtevami naročnika.

(2) Izvajalec jamči tudi za osebe, ki bi po njegovem naročilu opravile storitev ali del storitve, kot če bi jo opravil sam.

(3) V kolikor izvajalec ni sposoben zagotoviti posameznih storitev, ki so predmet te pogodbe, lahko naročnik takšne storitve naroči pri drugih ponudnikih na stroške izvajalca.

**VIŠJA SILA**

14. člen

(1) Pod višjo silo se razumejo vsi nepredvideni in nepričakovani dogodki, ki nastopijo neodvisno od volje pogodbenih strank in ki jih pogodbeni stranki nista mogli predvideti ob sklepanju pogodbe ter kakorkoli vplivajo na izvedbo pogodbenih obveznosti.

(2) Izvajalec je dolžan pisno obvestiti naročnika o nastanku višje sile v treh delovnih dneh od njenega nastanka.

(3) Nobena od pogodbenih strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.

**POSLOVNA SKRIVNOST**

15. člen

(1) Pogodbeni stranki sta sporazumni, da vsi podatki, do katerih bi prišli z izvedbo te pogodbe, predstavljajo poslovno skrivnost in se zavezujeta, da bosta vse podatke skrbno varovali in jih uporabljali izključno v zvezi z izvedbo te pogodbe.

(2) Kot poslovno skrivnost je dolžan tudi naročnik varovati poslovne podatke o izvajalcu, ki jih pridobi na podlagi izvajanja te pogodbe.

(3) Izvajalec se zavezuje, da brez izrecne pisne naročnikove privolitve ne bo objavljal ali se okoriščal z naročnikovimi poslovnimi skrivnostmi ali zaupnimi informacijami, do katerih je imel kot izvajalec dostop v času veljavnosti te pogodbe ali po tem, če so ta gradiva označena z oznako interno oziroma zaupno.

(4) Pogodbeni stranki se zavezujeta, da bosta na zahtevo nasprotne stranke vrnili vse dokumente in njihove kopije, pridobljene v okviru medsebojnega pogodbenega sodelovanja, ki vsebujejo podatke, ki predstavljajo poslovno skrivnost.

(5) Naročnik lahko od izvajalca zahteva polno odškodnino za vso škodo, ki jo utrpi in ki izvira iz objave ali okoriščanja z naročnikovimi poslovnimi skrivnostmi ali zaupnimi informacijami.

(6) Izvajalec se zavezuje, da bo na enak način varoval tudi osebne podatke, s katerimi se bo seznanil pri izvajanju storitev po tej pogodbi.

**POGODBENA KAZEN**

16. člen

(1) V primeru, da izvajalec zamuja z izvedbo storitev iz razlogov, ki niso na strani naročnika ter ne gre za opravičeno zamudo, je izvajalec dolžan plačati pogodbeno kazen v višini 0,5 % od pogodbene vrednosti za vsak dan zamude, vendar največ 10 % od pogodbene vrednosti.

(2) V primeru, da zamuda ali napake pri izvedbi onemogočajo namen oziroma izvedbo posla, lahko naročnik razdre pogodbo in zahteva odškodnino.

(3) V primeru, da izvajalec pogodbene kazni ne plača, ima naročnik pravico, da jo odšteje od še neplačanih obveznosti, ki jih ima do izvajalca po tej pogodbi.

(4) Če je škoda, ki jo utrpi naročnik zaradi zamude pogodbeno dogovorjenega roka za dokončanje prevzetih obveznosti večja od pogodbene kazni, mora izvajalec naročniku povrniti razliko do popolne odškodnine.

**PROTIKORUPCIJSKA KLAVZULA**

17. člen

V primeru, da se ugotovi, da je pri izvedbi javnega naročila, na podlagi katerega je podpisana ta pogodba ali pri izvajanju te pogodbe kdo v imenu ali na račun druge pogodbene stranke, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

**ODSTOP OD POGODBE**

18. člen

(1) Pogodba lahko preneha veljati le na podlagi sporazuma ali z odpovedjo, ki jo lahko poda katera koli pogodbena stranka s pisnim obvestilom, vendar le v primeru, če nasprotna stranka ne izpolnjuje svojih pogodbenih obveznosti.

(2) Odpovedni rok za obe pogodbeni stranki znaša 10 dni, razen če je dogovorjeno drugače. Odpovedni rok prične teči z dnem sklenitve sporazuma oziroma z dnem vročitve pisne odpovedi pogodbe nasprotni pogodbeni stranki.

(3) Če se med opravljanjem del po tej pogodbi izkaže, da se izvajalec ne drži pogodbenih pogojev oziroma da dela ne opravlja v skladu s pogodbo, ga naročnik na to opozori. Če v roku 2 delovnih dni od dneva prejema opozorila izvajalec dela ne prilagodi zahtevam naročnika oziroma določilom pogodbe, lahko naročnik takoj po preteku tega roka pogodbo enostransko razdre, izvajalec pa mu je dolžan povrniti morebitne stroške in nastalo škodo.

**REŠEVANJE SPOROV**

19. člen

(1) Morebitne spore, ki bi nastali v zvezi z izvajanjem te pogodbe, bosta pogodbeni stranki skušali rešiti sporazumno.

(2) Morebitne spore iz te pogodbe, ki jih pogodbeni stranki ne bi mogli rešiti sporazumno, rešuje stvarno pristojno sodišče v Ljubljani.

**KONČNE DOLOČBE**

20. člen

(1) Pogodba je sklenjena z dnem podpisa zadnje od obeh pogodbenih strank in velja do izpolnitve vseh obveznosti, povzetih po tej pogodbi.

(2) Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki.

21. člen

Za urejanje razmerij, ki niso izrecno določena s to pogodbo, se uporabljajo določila zakona, ki ureja obligacijska razmerja, in določila drugih veljavnih predpisov, ki urejajo s pogodbo opredeljena medsebojna razmerja.

22. člen

Pogodba je sestavljena v štirih (4) enakih izvodih, od katerih vsaka pogodbena stranka prejme po dva (2) izvoda.

|  |  |
| --- | --- |
| IZVAJALEC: | NAROČNIK:  **Znanstvenoraziskovalni center Slovenke akademije znanosti in umetnosti** |
|  | Prof. dr. Oto Luthar  direktor |
| V ………………., dne ……………….. | V Ljubljani, dne ………………. |

Priloge:

* ponudba z dne , katere del je predračun,
* Povabilo k oddaji ponudbe z dne 6. 11. 2020